মতুয়াগড়ে SIR ইস্যুতে ফের নিশানা নির্বাচন কমিশনকে

কলকাতা: এসআইআর –র বিরোধীতায় পথে নামেন মুখ্যমন্ত্রী মমতা বন্দ্যোপাধ্যায়। এদিন বনগাঁয় সভা করতে হেলিকপ্টারে যাওয়ার কথা থাকলেও সড়কপথেই বনগাঁয় পৌঁছছেন মমতা। এদিন সেখানে পৌঁছেই একাধিক বিষয় নিয়ে সরব হন মুখ্যমন্ত্রী।

এসআইআর নিয়ে মমতার দাবি, “এসআইআর আতঙ্কে ৩৫-৩৬ জনের মৃত্যু। ১০ জন বিএলও হাসপাতালে ভর্তি। কৃষ্ণনগরে রিঙ্কু মৃত্যুর আগে চিঠি লিখে গিয়েছে। লিখেছে আমার মৃত্যুর জন্য নির্বাচন কমিশন দায়ী। তাহলে কার কথায় চলছে? ইন্টারনেট নেই। হোয়াটসঅ্যাপ নেই। রামের জায়গায় শ্যাম চলে যাচ্ছে। ড্রাফ্ট লিস্ট বেরলে বুঝতে পারবেন কী হয়।” মমতা বলেন, “এসআইআর করতে হবে না আমরা বলিনি। আমরা বলেছি কোনও বৈধ ভোটারের নাম যেন বাদ না যায়। এসআইআর করতে ৩ বছর সময় লাগে। আপনারা ২ মাসে করতে চাইছেন। ভোটের আগে গায়ের জোর দেখিয়ে এসআইআর। আমাকেও সময় দিয়ে আধার কার্ড করতে হয়েছে। এখন বলছে লাগবে না। ব্যাঙ্ক, লক্ষ্মীর ভাণ্ডারে নো আধার। আর এসআইআর হলে ইয়েস আধার।”

আরও পড়ুন: বাংলাকে দখল করার এত লোভ কেন? বি/স্ফো/র/ক মমতা

হেলিকপ্টারে মুখ্যমন্ত্রীর বনগাঁ যাওয়ার কথা ছিল, সেটিতে লাইসেন্স সংক্রান্ত একটি সমস্যা দেখা গিয়েছে। তাই পরিবর্তিত পরিস্থিতিতে সড়কপথেই বনগাঁ যাচ্ছেন মমতা। প্রশাসনিক ওই সূত্র মারফত এ-ও জানা গিয়েছে যে, গত ছ’মাস মুখ্যমন্ত্রী ওই কপ্টার ব্যবহার করেননি। কপ্টারটির উড়ান সংক্রান্ত লাইসেন্সের মেয়াদ শেষ হয়ে যায়। নিয়ম মোতাবেক, মুখ্যমন্ত্রীর সফরের আগের দিন, সোমবার কপ্টারটি মহড়াও দেয়। কিন্তু সেই সময়ও লাইসেন্সের বিষয়ে কিছু জানানো হয়নি বলে ওই সূত্রের দাবি। মঙ্গলবার উড়ান সংস্থার তরফে বিষয়টি জানানো হয়। নবান্ন সূত্রে খবর, কেন এমন হল, তা তদন্ত করে দেখা হবে।